text: Verið góð við hvør annan, og lúgvið minni
  There is a time, there is a place
text: #000001
text: viðmerkingarMest lisnu nudlarnir í 2014 - NUDLAR on Ein gongutúr við sjóvarmálanMest lisnu nudlarnir í 2014 - NUDLAR on Eg havi álit á føroyingumMest lisnu nudlarnir í 2014 - NUDLAR on Søgan um MC-Hár – Fyrstu áriniMest lisnu nudlarnir í 2014 - NUDLAR on Lisbeth er ordiligt fólkMest lisnu nudlarnir í 2014 - NUDLAR on Við Anthony í oyrunum og Agga í huganum
text: #000002
text: Ummælið av tónleiki og tiltøkum annars
text: #000004
text: Vaksnamannasjónleikur av tí stuttliga slagnum
text: #000005
text: Leikurin “Orsaka, ið tey spæla á Tjóðpallinum í løtuni er eitt stuttligt og undirhaldandi innlit í verðina, sum vaksin í okkara samfelag, ja, tað er yvirdrivið, ja tað prikar, men tú kennur teg heilt víst onkuntíð aftur.
text: #000006
text: Hvat handlaði hann um, spurdi smílandi bartendarin í Sirkus?
text: #000007
text: Ja, hvat handlaði hann um? Tað er forbiðið ringt at siga, um leikin “Orsaka”, ið eg júst hevði sæð á Tjóðpallinum.
text: #000008
text: Tað er nógv nemmari at siga, at leikurin er góður, at siga, at hann er serstakliga væl spældur, at pallmyndin er framúr góð, og at hann er væl settur upp, hóast okkurt smávegis kundi verið betri.
text: #000009
text: Tað hevur ljóðað, at leikurin hevur verið seinkaður eitt sindur, tí tey ikki vóru klár, og tað kann illa undra. Tí hetta er ein ótrúliga krevjandi leikur fyri leikararnar.
text: #000010
text: Hann fysiskt krevjandi, tí tær tríggjar, ið spæla hann, skulu ígjøgnum so ótrúliga nógv, meðan tær spæla. Her er koreografi av ymsum slag, her er beinleiðis fitness, her er klatran og kastan og standan á høvdinum, alt meðan dialogar og monologar vera framførdir sannførandi og inniliga.
text: #000011
text: Hetta prikar teg, tí tú av og á kennur aftur tínar ringastu síður, tínar mest ólógligu tankar. Hetta er erligt og fer beint inn í hjarta. Hetta er so beinrakið, at man kann ikki lata vera við at flenna.
text: #000012
text: Men hetta er eisini ein leikur fyri vaksin fólk. Evnini, ið leikararnir so meistarliga framføra eru vaksin evni, hetta eru kenslur og støður, ið foreldur kenna, íð fráskild kenna, ið gift fólk kenna og sum vaksin fólk kenna. Okkurt frá heilt skeivum, yvirdrivnum og beinleiðis undarligum vinklum, ið gera tað uppaftur meira undirhaldandi.
text: #000013
text: Tær tríggjar Jensina Olsen, Beinta Clothier og Gunnvá Zachariassen lýsa tankar, støður og tulkingar av kenslum, nakað so meistarliga, vit eru heppin at eiga so dugnaligar sjónleikarar.
text: #000014
text: Men aftur í Sirkus. Svarið til smílandi bartendaran bleiv, at sjónleikurin handlar nokk ikki ordiliga um nakað, hetta eru gerandismyndir, ið mest minna um eina røð av smá leikum.
text: #000015
text: Um tað er av tíðarneyð, ella um orsøkin er onkur onnur, so sat eg tó onkra løtu við eini kenslu av, at summar scenur kundu verið strammaðar upp og gjørdar nakar styttri, tí tær takað ferðina út úr leikinum. Tað vóru enntá onkrar, ið beinleiðis fingu áskoðarar at skeita eftir klokkuni á fartelefonskermum, ið tendraðu runt í áskoðaraplássunum. Tað er ikki eitt gott tekin.
text: #000016
text: Eisini er endin á leikinum eitt alvorligt antiklimaks, ið er keðiliga langt og serliga kiksað í mun til stuttliga og livandi leikin. Hetta er ein ommer, og skuldi kanskað bara verið skorið burt. Men eg havi nú eisini eina serliga andstygd fyri tí Barbara Cartlands/Hallmark kort kenda.
text: #000017
text: Men hetta eru detaljur, ið ikki oyðileggja heildarinntrykkið av einum fantastiskum leiki.
text: #000018
text: Leikurin er stutt sagt eitt must, fyri okkum vaksnu, ið orka at flenna at okkara samfelag og tí leikluti, ið vit hava í tí. Skundið tykkum oman á Tjóðpallin.
text: #000019
text: So var ummæli aftur á skránni
text: #000020
text: Fløgan hjá Jákupi Eli; Nóasynd umframt ein røð av konsertum var á skránni, tá eg vitjaði Eyðfinn Jensen í Brunsj, næstseinastu ferð áðrenn sendingin fer í summarfrí.
text: #000021
text: Fríði Øster og Tim Christensen
text: #000023
text: Í dag 18. apríl gevur danski bólkurin Littlefish, við føroyska trummaranum Fríða Øster, sína fyrstu fløgu út, á fløguni samstarvar bólkurin við m.o. Tim Christensen, ið bæði syngur, spælir við og hevur hjálpt við at leggja tónleikin til rættis.
text: #000024
text: Í Brunsj mánadagin ummælti eg hesa ordiligu rokkútgávuna, ið fekk 5 av 6 stjørnum.
text: #000025
text: Eitt heldur øðrvísið ummæli av fløguni “Óskrivað bløð”, ið er eitt savn av upptøkum, ið framleiðarin Búgvi Hanusarson hevur gjørt við nýggjum og óroyndum tónleikanøvnum.
text: #000026
text: Ístaðin fyri at ummæla fløguna og geva henni stjørnir verður hugt at styrkjunum hjá hesum ungu, og vit royna at geva teimum góð ráð á vegnum.
text: #000027
text: Herfyri slapp eg at ummæla nýggjastu fløguna hjá Halli Joensen “With Stars & Legends”. Hetta er ein útgáva, har Hallur syngur saman við ymiskum kendum og góðum sangarum úr fyrst og fremst USA.
text: #000029
text: Hetta er ein serstakliga góð útgáva við sterkum løgum og væl framleidd, spæld og sungin, Jákup Zachariassen stendur fyri lagaskrivingini á fleiri av løgunum, og tey eru á sera høgum støði. Fløgan fekk 5 av 6 stjørnum.
text: #000030
text: Hoyr ummælið av fløguni her
text: #000031
text: Guðrið Hansdóttir aftur á egnum beinum
text: #000032
text: Herfyri ummældi eg nýggju stuttfløguna hjá Guðrið Hansdóttir, “Taking Ship”, ið er gjørd til týska marknaðin. Hetta er ein deilig poppfløga, ið vísir nógvar ymiskar síður av Guðrið.
text: #000033
text: Fløgan vendur sær fyrst og fremst til týska marknaðin, har Guðrið ger um seg. Guðrið er vorðin ein búgvin songkvinna og eisini ein búgvin sangskrivari, hon arbeiðir her eisini saman við Janus Rasmussen, ið hon eisini arbeiðir sama í Byrtu. Har er eisini Sunna Margret, ið eisini syngur kór hjá Byrtu í øllum førum á Nordisk 2014.
text: #000034
text: Fløgan fekk 4 av 6 stjørnum.
text: #000035
text: Hoyr alt ummælið av nýggju fløguni hjá Guðrið Hansdóttir her
text: #000036
text: Dánjal og teir sterku melodiirnir
text: #000037
text: Herfyri ummældi eg hálvfløguna “Once” hjá Dánjal í Brunsj, ein framúr góð útgáva, ið er fyrra helvt av eini heilfløgu, ið kemur út á G! seinni í ár.
text: #000038
text: Tónleikurin er poppur, men hevur eisni annað í sær. Løgini eru sera sterk melodiskt og fleiri hava absolutt hittpotentiali.
text: #000039
text: Tróndur Bogason er við í framleiðsluni, saman við Dánjal og Kim Nyberg, ið er betur kendur sum mandolinleikarin í Afenngin. Hetta er ein spennandi samanseting av kreftum, ið hava rættiliga ymiskar bakgrundir, og úrslitið er eisini gott.
text: #000040
text: Dánjal skrivar tónleikin saman við Kim Nyberg, tó er eitt lag, ið Dánjal hevur skrivað til abba sín, um ommu sína, tá hon andaðist. Ein vøkur kvøða skrivað úr sjónarhorninum hjá abbanum.
text: #000041
text: Fløgan fekk 5 av 6 stjørnum
text: #000042
text: Hoyr ummælið í Brunsj her
text: #000043
text: Rávørðan er super, men avviklingin kundi verið betur, var niðurstøðan, tá eg herfyri vitjaði í Brunsj og ummældið fløguna Brongl hjá systkjunum Eyð Berghamar Jacobsen og Kára Jacobsen.
text: #000044
text: Fløgan har tey syngja tónleik, ið Kári hevur skrivað til yrkingar hjá pápa teirra Steinbjørn B. Jacobsen hevur heilt víst fleiri jaligar síður enn neiligar, men vánaligt ljóðarbeiði telur niður.
text: #000045
text: Fløgan fekk 4 av 6 møguligum stjørnum.
text: #000047
text: Hoyr alt ummælið í Brunsj her
text: #000048
text: Herfyri ummældi eg fløguna “Sanganna veingir” við M.C. Restorff. Fløgan fekk fýra stjørnir, tí talan var um eina sera væl produseraða, væl sungna og væld spælda fløgu, ið tó manglar greið hitt.
text: #000049
text: Eg var í gjár í Brunsj, har eg ummældi fløguna “Tá ið onki myrkir fyri” hjá Lív í Baianstovu. Útgávan fær eina av seks stjórnum frá mær, ið er lægsta skoðsmál eg higartil havi givið.
text: #000051
text: Tað er fyri tekstirnar, at tann eina stjørnan kemur í hús. Umframt míni skoðsmál, so vóru flestu sangirnir á fløguni spældir.
text: #000052
text: Hoyr alla sendingina og ummælið her.
text: #000053